Diari Oficial de la Generalitat Valenciana


Sumari del DOGV 5000, del 06-05-2005 (2005/4589)

Notificació de la Resolució de la sotssecretària de la Conselleria de Benestar Social, de data 6 d'abril de 2005, per la qual s'acorda resoldre el contracte per a la prestació del Servici de bugada, planxada, higienització, desinfecció i repàs de la roba de llit i llenceria en general, recollida i entrega en la Residència de Tercera Edat .Pintor Sala. d'Alcoi (Alacant) (Lot I), i recollida i entrega en la Residència de Tercera Edat .Alacant. d'Alacant (Lot III).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5000

Data del DOGV
:   06-05-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/4589


Organisme emissor
:   Conselleria de Benestar Social

Tipus de document
:   Anunci

Notificació de la Resolució de la sotssecretària de la Conselleria de Benestar Social, de data 6 d'abril de 2005, per la qual s'acorda resoldre el contracte per a la prestació del Servici de bugada, planxada, higienització, desinfecció i repàs de la roba de llit i llenceria en general, recollida i entrega en la Residència de Tercera Edat ?Pintor Sala- d'Alcoi (Alacant) (Lot I), i recollida i entrega en la Residència de Tercera Edat ?Alacant- d'Alacant (Lot III). [2005/X4589]
  
Com que ha resultat impossible, en el seu dia, notificar a l'entitat mercantil contractista denominada ?Ropablanca. SA?(perquè no es troba en cap dels domicilis comunicats per l'esmentada entitat a esta Administració per a tal fi), l'Acord de la sotssecretària de la Conselleria de Benestar Social, de data 19 de maig de 2004, pel qual s'acorda l'inici del procediment de resolució del contracte per a la prestació del Servici de bugada, planxada, higienització, desinfecció i repàs de la roba de llit i llenceria en general, recollida i entrega en la Residència de Tercera Edat ?Pintor Sala- d'Alcoi (Alacant) (Lot I), i recollida i entrega en la Residència de Tercera Edat ?Alacant- d'Alacant (Lot III), i sent que en tal procediment de resolució de contracte, ha recaigut ja la resolució per la qual s'acorda resoldre el referit contracte amb Ropablanca. SA, d'acord amb el que establix l'article 59.5 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999 de 13 de gener, de modificació de l'anterior, es fa públic el text íntegre de la precitada resolució, a fi que el present anunci servisca de notificació de l'anterior, el contingut del qual es reproduïx a continuació:
  
?Vist l'expedient de contractació CNMY 03/07-7/36 (Lots I i III) l'objecte del qual és la prestació del servici de bugada, planxada, higienització, desinfecció i repàs de la roba de la Residència de Tercera Edat ?Pintor Sala- d'Alcoi (corresponent al Lot I), i de la Residència de Tercera Edat ?Alacant- d'Alacant (corresponent al Lot III).
  
Antecedents de fet
  
Primer. El 26 de desembre de 2002, s'acorda la iniciació de l'expedient de contractació que té com a objecte la prestació del servici de bugada, planxada, higienització, desinfecció i repàs de la roba de la Residència de Tercera Edat ?Pintor Sala- d'Alcoi (Lot I) i de la Residència de Tercera Edat ?Alacant- d'Alacant (Lot III).
  
Segon. Amb data 13 de gener de 2002, es resol aprovar el precitat expedient de contractació, així com els plecs de Prescripcions Tècniques i el plec Tipus de Clàusules Administratives Particulars i el seu annex I-Quadre de Característiques del Contracte pel qual anava a regir-se, així mateix s'aprova el gasto corresponent a este i es fixa com a sistema d'adjudicació, el procediment obert per concurs i tramitació anticipada.
  
Tercer. Amb data 25 de març de 2003, es resol adjudicar el mencionat servici en els seus Lots I i III, per un import, el Lot I, de mil dos-cents cinquanta-quatre euros amb noranta-dos cèntims (1.254,92 euros) i per un import de quatre mil setanta-cinc euros amb huitanta-huit cèntims (4.075, 88 euros).
  
Quart. El dia 11 d'abril de 2003, es constituïx per l'adjudicatària sengles fiances, per a garantir el compliment dels Lots I i III del present expedient de contractació. La fiança corresponent al Lot I, és per un import de mil dos-cents cinquanta-quatre euros amb noranta-dos cèntims (1.254,92 euros), per mitjà de l'aval núm.: 7519Y535594S9, i la relativa al Lot III, per un import de quatre mil setanta-cinc euros amb huitanta-huit cèntims (4.075,88 euros), per mitjà d'aval núm. 0303V000311C0.
  
Cinc. En data 11 d'abril de 2003, es formalitza la relació contractual entre la Conselleria de Benestar Social i Ropablanca. SA, per a dur a terme la prestació del servici de bugada, planxada, higienització, desinfecció i repàs de la roba de la Residència de Tercera Edat ?Pintor Sala- d'Alcoi (Lot I) i de la Residència de Tercera Edat ?Alacant - d'Alacant (Lot III). El preu de l'esmentat contracte per al Lot I és de trenta-un mil tres-cents setanta-dos euros, amb noranta-set cèntims (31.372,97 euros), i per al Lot III és de cent un mil huit-cents noranta-set euros amb tres cèntims (101.897,03 euros). Per a respondre del compliment del contracte, es va constituir fiança definitiva per un import de mil dos-cents cinquanta-quatre euros amb noranta-dos cèntims (1.254,92 euros) per al Lot I, i de quatre mil setanta-cinc euros amb huitanta-huit cèntims (4.075,88 euros) per al Lot III. El termini d'execució i vigència del contracte s'establix des del 12 d'abril de 2002 al 31 de març de 2004.
  
Sext. Amb data 5 de març de 2004, es va formalitzar la pròrroga del referit contracte, per al període comprés entre l'1 d'abril de 2004 i el 31 d'agost de 2004, i per un import total de cinquanta-cinc mil cinc-cents vint-i-nou euros amb quinze cèntims (55.529,15 Euros), a càrrec de l'aplicació pressupostària 75.32.93.7139.481.89.648.06 del pressupost de la Generalitat Valenciana per a l'exercici econòmic 2004 i és en tot el altres, aplicable el que establix el plec Tipus de Clàusules Administratives Particulars i plec de Prescripcions Tècniques que regixen esta contractació, i allò establit en el contracte del qual l'esmentada pròrroga és el seu annex.
  
Sèptim. El dia 11 de maig de 2004, té entrada en el Registre de la Conselleria de Benestar Social, l'escrit (de data 5 de maig de 2004), presentat per la mercantil contractista Ropablanca, SA, per mitjà del qual, tot al·legant raons de demora en el pagament per part de l'administració, comunica que deixarà de prestar l'objecte de contracte, amb efectes del dia 08.05.2004, perquè li ha causat a l'administració una pèrdua econòmica que la situa en suspensió de pagaments i li impedix satisfer puntualment els salaris dels seus treballadors i complir amb les seues obligacions davant tercers, la qual cosa ha portat a esta mercantil, a la presentació del corresponent Expedient de Suspensió de Pagaments, que pal·lie la mala situació econòmica que travessa. A més, ens sol·licita la devolució de les garanties que va constituir per a garantir el compliment del contracte.
  
Octau. Amb data 19 de maig de 2004, s'acorda l'obertura de l'expedient de resolució del contracte de referència.
  
Nové. Tenint en compte allò que s'ha al·legat per la contractista en el seu escrit que va donar inici al present expedient, en què sol·licitava la devolució de les garanties depositades, i a més tenint en compte que no ha finalitzat encara el període pel qual es va formalitzar la pròrroga del contracte de referència, per a l'adequat esclariment d'allò que ha ocorregut, així com per a la valoració de si existia o no, en este cas, culpabilitat per part del contractista en el seu incompliment de contracte amb efectes 8 de maig de 2004, van ser demanats els informes oportuns a este efecte. Així, consta en l'expedient l'informe del Servici de Gestió Econòmica de la Conselleria de Benestar Social, de data 22 de juny de 2004, sobre l'existència de demora en el pagament per part de l'administració a la mercantil contractista, i així mateix consten els informes emesos per la Direcció Territorial de Benestar Social d'Alacant, relatius a la conformitat amb els treballs realitzats i sobre els servicis prestats per Ropablanca. SA fins a la data 08.05.04, tant en la Residència de Tercera Edat ?Pintor Sala- d'Alcoi (Lot I), com en la Residència de Tercera Edat ?Alacant- d'Alacant (Lot III).
  
Deu. Després de reiterats intents per part d'esta Administració, tots ells infructuosos, a fi de traslladar de l'oportú termini d'audiència a Ropablanca. SA, seguint el procediment legalment establit, va ser duta a terme finalment esta notificació per mitjà de publicació en el DOGV i en el tauler d'edictes de l'Ajuntament de València (municipi on es troba el domicili designat per esta per a notificació), havent-hi ja transcorregut el termini conferit a la contractista, sense que esta haja efectuat al·legació de cap naturalesa.
  
Onze. La present resolució ha sigut informada per l'Àrea Jurídica, en data 13 de gener de 2005.
  
Dotze. De la lectura de l'escrit de sol·licitud de l'adjudicatària es deduïx que esta patix un error a l'hora d'interpretar els requisits que són exigibles per a la resolució per retard en el pagament per part de l'administració, perquè considera que la factura impagada, corresponent al mes d'agost de 2003, i presentada a l'administració l'1 d'octubre d'este mateix any, portava, en la data en què va ser presentat l'escrit instant la resolució de contracte (en data 4 de maig de 2004), més de huit mesos de retard en el seu pagament. Esta interpretació és errònia atés que:
  
1r. La data de naixement de l'obligació al pagament per part de l'administració és el dia de la presentació de la factura en el Registre (1 d'octubre de 2003) i no l'endemà de la finalització del servici facturat (1 de setembre de 2003), tal com disposen l'article 99.4 del Text Refós de la Llei de Contractes de les Administracions Públiques aprovat per Reial Decret Legislatiu 2 / 2000, de 16 de juny. i el Decret 31/1988, de 21 de març, del Consell de la Generalitat Valenciana.
  
2n. El termini de huit mesos amb què compta l'administració per a abonar la factura ja expedida, perquè l'article 99 de l'esmentat Text Refós de la Llei de Contractes de les Administracions Públiques, configura tal termini inicial de dos mesos com una espècie de període de pagament voluntari. L'administració únicament es col·locarà en mora quan transcórreguen estos dos mesos.
  
En el present cas, el naixement de l'obligació va sorgir el dia de presentació de la factura en el corresponent Registre (1 d'octubre de 2003) i l'administració no va incórrer en mora fins a l'1 de desembre de 2003, i el dret a la resolució per impagat només podria haver-se produït huit mesos després; açò és, l'1 d'agost de 2004, i de cap manera l'1 de maig de 2004, com al·legava en el seu escrit l'adjudicatària. Per les raons anteriorment exposades, no correspon admetre la sol·licitud de resolució per demora en el pagament per part de l'administració.
  
Tretze. Tampoc es considera concurrent, en el cas que ens ocupa, la circumstància al·legada per l'empresa contractista, de trobar-se a conseqüència dels impagats de l'administració, en situació de suspensió de pagaments com a causa de resolució del contracte.
  
La declaració judicial de suspensió de pagaments és el pressupost necessari perquè puga estimar-se la concurrència de la causa prevista en l'article 111b) del Text Refós de la Llei de Contractes de les Administracions Públiques, perquè, fins aleshores, tan sols hi ha una situació d'il·liquiditat o insolvència provisional.
  
Catorze. El contractista, desistix de continuar amb l'execució del servici des del 8 d'agost de 2004, decisió que adopta de manera unilateral i posa de manifest en el seu escrit de sol·licitud. Este fet constituïx un clar incompliment del contracte que només a ell li resulta imputable; encara que, tenint en compte que durant el temps de prestació per l'entitat contractista del servici objecte de contracte, el mateix ha sigut dut a terme adequadament, i que després de deixar de prestar el contractista tal servici, han sigut arbitrats els mitjans necessaris per part de la Direcció Territorial de Benestar Social d'Alacant, ja que s'ha adoptat les mesures oportunes per a donar continuïtat al servici, per tot això, ponderant les circumstàncies del cas concret, es considera que el desistiment de l'execució del servici pel contractista no ha sigut de tal gravetat com per a motivar la confiscació de la garantia definitiva i l'exigència de danys i perjuís, perquè considera que no hi ha hagut culpabilitat per part del contractista, davant de la impossibilitat de continuar amb el compliment del contracte, com a conseqüència de les dificultats econòmiques que travessa.
  
Quinze. Vistes les propostes efectuades per la Direcció Territorial de Benestar Social d'Alacant, de data 5 d'octubre de 2004, en les quals es proposa la desafectació per mitjà d'AD/, pels imports corresponents a la diferència entre el màxim d'AD i el realment facturat durant el període comprés entre l'1 de gener de 2004 i el 8 de maig de 2004, quant als Lots I i III de l'expedient de contractació CNMY03/07-7/36.
  
Als anteriors fets, els són d'aplicació els següents
  
Fonaments de dret
  
I. El Text Refós de la Llei de Contractes de les Administracions Públiques aprovat per Reial Decret Legislatiu 2 / 2000, de 16 de juny. En especial, els articles 111 i ss. de tal Cos Legal, que establixen la regulació sobre les causes de resolució dels contractes, la seua aplicació i efectes, així com els articles 214 i següents, que dediquen la seua regulació a la resolució dels contractes de consultoria i assistència i els de servicis. D'altra banda i en relació amb el compliment dels contractes, l'art. 110 del precitat Text Refós, està dedicat al compliment dels contractes i la seua recepció, dedicant-se així mateix l'art. 213, a la regulació del compliment dels contractes de consultoria i assistència i els de servicis.
  
D'altra banda, l'art. 99.4 del mateix Text Refós assenyala que l'administració tindrà l'obligació d'abonar el preu dins dels dos mesos següents a la data d'expedició de la certificació d'obres o de mesos següents a la data d'expedició de la certificació d'obres o dels corresponents documents que acrediten la realització total o parcial del contracte.
  
En matèria de fiances, tal Cos Legal les regula en els articles 35 a 47. I concretament l'art. 113.5, establix que l'acord de resolució del contracte, contindrà pronunciament exprés sobre la procedència o la improcedència de la pèrdua, la devolució o la cancel·lació de la garantia constituïda.
  
II. El Reglament General de la Llei de Contractes de les Administracions Públiques, aprovat per Reial Decret 1098/2001, de 12 d'octubre, en especial el seu art. 109, que regula el procediment per a la resolució dels contractes.
  
III. Llei 30/92, de 26 de novembre, capítols I a II del títol VI, quant a la iniciació, ordenació i instrucció del procediment administratiu.
  
IV. La resolució del contracte sense confiscació de la fiança, troba la seua base en la doctrina de la Sala Contenciosa Administrativa del Tribunal Suprem, ja que considera que en la legislació de contractes, es configuren com a potestats distintes, la de resolució i la de confiscació de la fiança, havent de considerar l'administració estes facultats amb base en les infraccions i els incompliments, en la intenció dolosa, culpable o negligent, distinció que ha de tindre un reflex proporcionat en les solucions que s'adopten.
  
En este sentit, la Sentència 15/07/87, indica que: .-.. cal qüestionar l'existència o no de culpa del contractista i, consegüentment, sobre si era o no procedent la pèrdua de la fiança....- . - En tot cas, ha de dir-se que no és possible confondre l'existència o no de culpa amb el principi de ?risc i ventura.-
  
Així mateix, la Sentència del mateix Tribunal d'11 /11/87, posa de manifest que es deu ?temperar la decisió d'este problema a les demandes d'equitat i justícia que el conjunt de circumstàncies planteja en el cas d'actuacions, com és el reintegrament del valor de les minves per la repetida empresa. Sobretot, tenint en compte que la jurisprudència no ha identificat l'incompliment del contractista com a causa resolutòria, amb la culpa d'este a efectes de sanció.-
  
V. És doctrina reiterada del Consell d'Estat, el criteri de la necessitat de la declaració judicial de suspensió de pagaments, com a pressupost necessari per a poder estimar-se la concurrència de la causa prevista en l'article 111 b) del Text Refós de la Llei de Contractes de les Administracions Públiques. Esta posició ha sigut reiteradament adoptada, entre altres, en els dictàmens de 27 de gener de 1993 (Exp.. núm. 1656/92/1.188/92), 17 de juny de 1993(dictamen núm. 573) i de 25 de maig de 1995 (Exp.. núm. 740/95).
  
D'altra banda, és igualment doctrina reiterada del Consell d'Estat, admet a vegades ponderar la procedència o improcedència de la confiscació de la garantia definitiva, a pesar de mediar l'incompliment culpable del contractista (dictàmens de 22 de novembre de 1990, 7 de novembre de 1991 i 14 d'octubre de 1993).
  
VI. Plec de Prescripcions Tècniques, plec Tipus de Clàusules Administratives Particulars, i el seu annex I - Quadre de Característiques, pels quals es regixen el contracte i la seua pròrroga. En particular, en la clàusula 21 del plec de clàusules administratives particulars, dedica el seu contingut als supòsits d'extinció del contracte.
  
VII. Clàusules del Contracte de Servici de llavat, planxat, higienització, desinfecció i repàs de roba de llit i llenceria en general, la seua recollida i entrega en la Residència de Tercera Edat de ?Pintor Sala- d'Alcoi i en la Residència de Tercera Edat ?Alacant?, d'Alacant, que va ser formalitzat el dia 11 d'abril de 2003, i la pròrroga d'este mateix contracte, formalitzada amb data 1 d'abril de 2004. La clàusula 11 del contracte administratiu, preveu com a forma d'extinció del contracte, la seua resolució.
  
VIII. L'art. 2 del Decret 31/1988, de 21 de març, del Consell de la Generalitat Valenciana, quant al naixement de l'obligació del pagament per part de l'administració.
  
IX. El Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social.
  
X. La Resolució de 30 de gener de 2001 (DOGV núm. 3.936, de 9 de febrer) del conseller de Benestar Social, modificada successivament per la Resolució de 16 de febrer de 2001 (DOGV núm. 3.944, de 21.02.01) i per la Resolució de 14 de maig de 2002 (DOGV núm. 4.252, de 20.05.02), en relació amb la delegació de competències a favor de la Sotssecretaria, en matèria de contractació administrativa i gestió economicopressupostària.
  
Vistos els preceptes invocats i els altres generals de pertinent aplicació,
  
Acorde:
  
Primer. Resoldre el contracte per a la prestació del servici de bugada, planxada, higienització, desinfecció i repàs de la roba de llit i llenceria en general, recollida i entrega en la Residència de Tercera Edat ?Pintor Sala- d'Alcoi (Alacant) (corresponent al Lot I), i recollida i entrega en la Residència de Tercera Edat ?Alacant- d'Alacant (corresponent al Lot III), davant del desistiment del contractista (des del dia 8 d'agost de 2004) de continuar amb l'execució del servici objecte de contracte, la qual cosa implica un clar incompliment per part d'aquell, a qui únicament resulta imputable, perquè no concorre cap altra causa de resolució, i en especial, cap de les causes de resolució al·legades pel contractista.
  
Segon. No hi escau la confiscació de la fiança ni inici de procediment de reclamació de danys i perjuís, atés que tenint en consideració les circumstàncies concurrents en este cas concret (dificultats econòmiques, correcte compliment de les seues obligacions fins al moment en què va posar fi als seus servicis, absència de perjuís materials a l'administració), no es considera que existisca culpabilitat en l'incompliment per part de la contractista, ja que la ponderació de les circumstàncies permet entendre que tal incompliment no siga de tal gravetat com per a causar la confiscació de la garantia definitiva depositada en el seu dia pel contractista, per a garantir el compliment del contracte.
  
Tercer. Que siguen realitzades les actuacions necessàries i tràmits oportuns, a fi de liquidar, amb efectes de 08.05.04, el contracte amb l'empresa contractista Ropablanca, SA, d'acord amb els articles 112 i 113 del Text Refós de la Llei de Contractes de les Administracions Públiques.
  
Quart. D'acord amb les propostes de 5 d'octubre de 2004, efectuades per la Direcció Territorial de Benestar Social d'Alacant, així mateix s'acorda desafectar amb efectes de 08.5.4, per mitjà de AD/, els imports resultants de la diferència entre el màxim de AD i el realment facturat durant el període d'1 de gener de 2004 a 8 de maig de 2004, corresponent als Lots I i III de l'expedient de contractació CNMY03/07-7/36, sent l'import del Lot I de huit mil setanta-dos euros amb trenta-nou cèntims (8.072'39 euros), i l'import del Lot III de trenta-set mil dos-cents cinquanta-huit euros amb quaranta-sis cèntims (37.258,46 euros).
  
Quint. Una vegada siguen realitzades totes les actuacions especificades en els apartats 3r i 4t del present Acord, quedarà liquidat el contracte a tots els efectes.
  
València, 6 d'abril de 2005?.
  
Al mateix temps es comunica que el present anunci servix com a notificació a la interessada a tots els efectes, per mitjà d'este se li concedix el termini de deu dies hàbils a comptar des de la present publicació, perquè la interessada puga al·legar i presentar els documents que considere convenients.